భౌగోళికంగా ఐరోపా కేంద్రబిందువుగా ఉన్న కారణంగా జర్మనీ ఒక రవాణా కేంద్ర స్థానంగా ఉంది . ఇది దాని ఆధునిక ప్రయాణ సాధనాలలో ప్రతిబింబిస్తుంది. విస్తృతమైన వాహనమార్గం (ఆటోబహన్) వ్యవస్థ ప్రపంచంలో మూడవ అతి పెద్ద నిడివిగలదిగా ఉంది. ఇది అన్ని ముఖ్య మార్గాలలో ఒకే విధమైన పరిమితిని కలిగిలేదు.

జర్మనీ బహుళ కేంద్ర వ్యవస్థ కలిగిన అధిక-వేగ రైళ్ళను నెలకొల్పింది. ఇంటర్సిటీ ఎక్స్ ప్రెస్ లేదా "ఐసి్‌ఇ" డచే బాన్ అత్యంత ఆధునిక సేవా విభాగంగా ఉంది. ఇది అనేక జర్మనీ నగరాలకు, పరిసర దేశాలలోని గమ్యాలకు కూడా సేవలను అందిస్తుంది. ఈ రైలు అత్యధిక వేగం గంటకు 160;కిమీ నుండి 300 కిమీ మధ్య మారుతూ ఉంటుంది. 30-నిమిషాలు, గంట, లేదా రెండు-గంటల వ్యవధిలో రైళ్ళు ఉంటాయి.

జర్మనీ ప్రపంచంలో 5 వ పెద్ద శక్తి వినియోగదారు దేశంగా ఉంది. 2002లో దాని ప్రాథమిక శక్తిలో మూడింట-రెండువంతులు దిగుమతి చేసుకొనబడింది. అదే సంవత్సరంలో జర్మనీ ఐరోపాలో అతి పెద్ద విద్యుచ్ఛక్తి వినియోగాదారుగా ఉంది. దీని మొత్తం వినియోగం 512.9 టెరావాట్-గంటలు. శక్తి పరిరక్షణను పెంపొందించడం, సౌర శక్తి,వాయు శక్తి, బయోమాస్,జలవిద్యుత్, భూఉష్ణ శక్తి వంటి తరగని శక్తి వనరుల అభివృద్ధికి ప్రభుత్వ విధానం దోహదపడుతుంది. శక్తిని ఆదాచేసే పద్ధతుల అమలు మూలంగా 1970ల ప్రారంభం నుండి శక్తి నైపుణ్యత మెరుగుపడుతూ వస్తోంది. 2050 నాటికల్లా దేశపు శక్తి అవసరాలలో సగభాగం తరగని శక్తివనరుల నుండే పొందాలని ప్రభుత్వం లక్ష్యం నిర్దేశించుకుంది.

2000లో ప్రభుత్వం జర్మనీ అణుశక్తి పరిశ్రమ కలిసి 2021 నాటికి అన్ని అణుశక్తి కర్మాగారాలు పూర్తిచేయాలని అంగీకారానికి వచ్చాయి. తరగనివనరుల శక్తి ఇప్పటికీ శక్తి వినియోగంలో స్వల్ప పాత్రనే పోషిస్తోంది. 2006లో శక్తి వినియోగం ఈక్రింది వనరులనుండి ఈవిధంగా లభ్యమైంది: ఇంధన నూనెలు (35.7%); బొగ్గు,లిగ్నైటుతో కలిపి (23.9%); సహజవాయువు (22.8%); అణుశక్తి (12.6%); జల, వాయు విద్యుత్తు (1.3%); ఇతరములు (3.7%). ఏమైనప్పటికీ విద్యుత్తు పంపిణీలో తరగని శక్తి వనరుల భాగం వేగంగా పెరుగుతూ 2007 నాటికి 14%కి చేరింది. జర్మనీ ప్రభుత్వం ఈభాగం 2020 నాటికి 27%కి పెంచాలని లక్ష్యంగా నిర్దేశించు కుంది.

వ్యవస్థాపన
భాషలు
సంస్కృతి
గణాంకాలు